
Еуразиялық экономикалық комиссия Кеңесінің «Өзіндік ерекшелікті субсидияларды беруге болатындығының жекелеген критерийлерін қолдану шарттарының тізбесі туралы» шешімінің жобасы туралы


1. Еуразиялық экономикалық комиссия Кеңесінің «Өзіндік ерекшелікті субсидияларды беруге болатындығының жекелеген критерийлерін қолдану шарттарының тізбесі туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді. 


Еуразиялық экономикалық комиссия 
Алқасының Төрағасы     						Т. Саркисян






















ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


Ш Е Ш І М


20    жылғы «    »                                   №                                              қаласы


Өзіндік ерекшелікті субсидияларды беруге болатындығының жекелеген критерийлерін қолдану шарттарының тізбесі туралы


2017 жылғы 26 мамырдағы Еуразиялық экономикалық одаққа мүше мемлекеттердің өнеркәсіптік тауарларға қатысты өзіндік ерекшелікті субсидияларды Еуразиялық экономикалық комиссиямен ерікті келісу және Еуразиялық экономикалық одаққа мүше мемлекеттердің өзіндік ерекшелікті субсидияларды беруіне байланысты талқылауларды Еуразиялық экономикалық комиссияның жүргізу тәртібі туралы келісімнің (бұдан әрі – Келісім) 11-бабының 2-тармағына сәйкес Еуразиялық экономикалық комиссия Кеңесі шешті:
1. Қоса беріліп отырған Өзіндік ерекшелікті субсидияларды беруге болатындығының жекелеген критерийлерін қолдану шарттарының тізбесі бекітілсін.
2. Келісімнің 11-бабы 1-тармағының 8-тармақшасында көрсетілген өзіндік ерекшелікті субсидияны беру жылының алдындағы күнтізбелік жыл ішіндегі кәсіпорындар жұмыскерлерінің орташа тізімдік саны 250 адамнан аспауға тиіс деп белгіленсін.
3. Осы Шешім Келісім күшіне енген күннен бастап, бірақ ерте дегенде осы Шешім ресми жарияланған күнінен бастап күнтізбелік 10 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения
Республикасынан

В. Габриелян
	        Беларусь
Республикасынан

В. Матюшевский
	      Қазақстан Республикасынан

      А.Мамин
	      Қырғыз Республикасынан

Т.Абдыгулов
	       Ресей Федерациясынан

И. Шувалов






	
	Еуразиялық экономикалық комиссия Кеңесінің 2017 жылғы №   шешімімен
БЕКІТІЛГЕН



Өзіндік ерекшелікті субсидияларды беруге болатындығының 
жекелеген критерийлерін қолдану шарттарының 
ТІЗБЕСІ



1. 2017 жылғы 26 мамырдағы Еуразиялық экономикалық одаққа мүше мемлекеттердің өнеркәсіптік тауарларға қатысты өзіндік ерекшелікті субсидияларды Еуразиялық экономикалық комиссиямен ерікті келісу және Еуразиялық экономикалық одаққа мүше мемлекеттердің өзіндік ерекшелікті субсидияларды беруіне байланысты талқылауларды Еуразиялық экономикалық комиссияның жүргізу тәртібі туралы келісімнің (бұдан әрі – Келісім) 11-бабы 1-тармағының 1-тармақшасында көрсетілген өзіндік ерекшелікті субсидияларды беруге болатындығының критерийлері 1 алушы (кәсіпорын) маңыздылығы төмен өзіндік ерекшелікті субсидияны жылына 1 реттен көп алмауы шартымен қолданылады.
2. Келісімнің 11-бабы 1-тармағының 2-тармақшасында көрсетілген өзіндік ерекшелікті субсидияларды беруге болатындығының критерийлері өнім өндірудің жеткіліксіз мөлшері деп Еуразиялық экономикалық одаққа мүше мемлекеттерде (бұдан әрі тиісінше – Одақ, мүше мемлекеттер) өндірілетін тауардың үлесі Одақ нарығындағы тұтынудың жалпы көлемінің 30 пайызынан кем мөлшерді құрайтын жағдайдың түсінілуі қажеттігі шартымен қолданылады.
Көрсетілген деңгей өзіндік ерекшелікті субсидияны қолдану мерзімі басталған күннің алдындағы 3 жыл ішінде алынған статистикалық деректердің негізінде есептеледі. Беруге жоспарланатын субсидияны  келісу жағдайында бұл деңгей келісу туралы өтініш берілген күннің алдындағы 3 жыл ішінде алынған статистикалық деректердің негізінде есептеледі.
3. Келісімнің 11-бабы 1-тармағының 3-тармақшасында көрсетілген өзіндік ерекшелікті субсидияларды беруге болатындығының критерийлері субсидияның мөлшері өзіндік ерекшелікті субсидияны қолдану мерзімі басталған күннің алдындағы 3 жыл ішіндегі кәсіпорынның ең көп жылдық түсімінің 5 пайызынан аспауы шартымен қолданылады. Беруге жоспарланатын субсидияны  келісу жағдайында бұл деңгей келісу туралы өтініш берілген күннің алдындағы 3 жыл ішінде алынған статистикалық деректердің негізінде есептеледі.
4. Келісімнің 11-бабы 1-тармағының 4-тармақшасында көрсетілген өзіндік ерекшелікті субсидияларды беруге болатындығының критерийлері субсидияның мөлшері өзіндік ерекшелікті субсидияны қолдану мерзімі басталған күннің алдындағы 3 жыл ішіндегі кәсіпорынның ең көп жылдық түсімінің 5 пайызынан аспауы шартымен қолданылады. Беруге жоспарланатын субсидияны  келісу жағдайында бұл деңгей келісу туралы өтініш берілген күннің алдындағы 3 жыл ішінде алынған статистикалық деректердің негізінде есептеледі. Мұндай өзіндік ерекшелікті субсидия:
а) өндірістегі ғылыми және (немесе) ғылыми-техникалық қызмет нәтижелерінің енгізілуіне (пайдаланылуына) байланысты мынадай жұмыстардың түрлерін және шығындарды өтеуді:
өнеркәсіптік прототип құруды;
өнеркәсіптік прототипке нақты өндірістік жағдайларда сынақтар жүргізуді;
жобалық-конструкторлық құжаттама әзірлеуді;
өнімнің өнеркәсіптік дизайнын әзірлеуді;
жобаны іске асыру барысында туындаған зияткерлік меншікті қорғауды (үшінші тұлғалардың қызметтері және мемлекеттік баждарды төлеу);
жобаны консультациялық және инжинирингтік сүйемелдеуді – техникалық, технологиялық сипаттағы мамандандырылған қызметтерді;
маркетингтік іс-шаралар жүргізуді;
өнімнің ақауларын анықтай отырып және (немесе) оны жақсарту қажеттілігімен денсаулықтың және қоршаған ортаның қорғалуын және қауіпсіздігін қадағалауды жүзеге асыратын ұйымдардың өнімнің тестілік партиясына жүргізетін білікті сынақтарын;
мүше мемлекеттердің заңнамасына сәйкес рұқсат беру құжаттарын алуды;
тасымалдауды, салық міндеттемелерін және кедендік баждарды қоса алғанда, жабдықтар сатып алуды;
өнеркәсіптік прототип құру үшін материалдар, шикізат және жиынтықтаушы бұйымдар сатып алуды;
үшінші тұлғалар және (немесе) тең орындаушылар орындайтын жұмыстарға және (немесе) көрсетілетін қызметтерге ақы төлеуді;
мемлекеттік баждар төлеуді және жобаны іске асыру барысында туындаған зияткерлік меншікті қорғау кезінде үшінші тұлғалардың қызметтеріне ақы төлеуді жүзеге асыру үшін;
б) мынадай:
мәмілені сүйемелдеу бойынша көрсетілетін консалтингтік қызметтерге (технологиялық брокердің қызметтеріне);
технологияның меншік иесінен сатып алынатын технологияның ажырамас бөлігі болып табылатын техникалық құжаттаманы және (немесе) жабдықты сатып алуға;
инженерлік-техникалық персоналды оқытуға, соның ішінде үшінші елдерден мамандар тартуға;
өнімнің өнеркәсіптік дизайнын әзірлеуге;
технологиялық процесті сынауға;
өнімді сертификаттауға жұмсалатын шығындарды  өтеу бөлігінде технологиялар трансферті арқылы кәсіпорындардың алдында тұрған технологиялық міндеттерді шешу үшін;
в) мынадай: 
мәмілені сүйемелдеу бойынша көрсетілетін консалтингтік қызметтерге (технологиялық брокердің қызметтеріне);
технологияның меншік иесінен сатып алынатын технологияның ажырамас бөлігі болып табылатын техникалық құжаттаманы және (немесе) жабдықты сатып алуға;
инженерлік-техникалық персоналды оқытуға, соның ішінде үшінші елдерден мамандар тартуға;
өнімнің өнеркәсіптік дизайнын әзірлеуге;
технологиялық процесті сынауға;
өнімді сертификаттауға;
өнімді тұтынушылар болып табылатын кәсіпорындар қызметкерлерінің біліктілігін арттыру үшін семинарлар немесе тренингтер ұйымдастыруға және өткізуге;
өнімді тұтынушылар болып табылатын кәсіпорындарға қызметтер көрсетуге арналған оқу-көрсету, диагностикалық және (немесе) талдау зертханаларын және (немесе) орталықтарын құру үшін талдау приборлары мен жабдықтарын сатып алуға жұмсалатын шығындарды өтеу бөлігінде кәсіпорындарға шетелдік технологиялар сатып алу, оларды бейімдеу және енгізу арқылы саладағы технологиялық міндеттерді шешу үшін беріледі.
5. Келісімнің 11-бабы 1-тармағының 6-тармақшасында көрсетілген өзіндік ерекшелікті субсидияларды беруге болатындығының критерийлері өнім өндірудің жеткіліксіз мөлшері деп мүше мемлекеттерде өндірілетін тауардың үлесі Одақ нарығындағы тұтынудың жалпы көлемінің 40 пайызынан кем мөлшерді құрайтын жағдайдың түсінілуі қажеттігі шартымен қолданылады.
Көрсетілген деңгей өзіндік ерекшелікті субсидияны қолдану мерзімі басталған күннің алдындағы 3 жыл ішінде алынған статистикалық деректердің негізінде есептеледі. Беруге жоспарланатын субсидияны  келісу жағдайында бұл деңгей келісу туралы өтініш берілген күннің алдындағы 3 жыл ішінде алынған статистикалық деректердің негізінде есептеледі.
6. Келісімнің 11-бабы 1-тармағының 7-тармақшасында көрсетілген өзіндік ерекшелікті субсидияларды беруге болатындығының критерийлері ақы төлеуге құқықтың мүше мемлекеттің билік органы (мүше мемлекеттің әкімшілік-аумақтық бірлігінің билік органы) табиғи зілзала немесе басқа да төтенше жағдай фактісін таныған жағдайда туындауы шартымен қолданылады.
7. Келісімнің 11-бабы 1-тармағының 9-тармақшасында көрсетілген өзіндік ерекшелікті субсидияларды беруге болатындығының критерийлері қосымша шарттарсыз қолданылады.
8. Келісімнің 11-бабы 1-тармағының 10-тармақшасында көрсетілген өзіндік ерекшелікті субсидияларды беруге болатындығының критерийлері қосымша шарттарсыз қолданылады.
9. Келісімнің 11-бабы 1-тармағының 12-тармақшасында көрсетілген өзіндік ерекшелікті субсидияларды беруге болатындығының критерийлері қалыптасудың бастапқы кезеңінің заңды тұлғаның мемлекеттік тіркелген күнінен бастап 24 айға тең және ол өндірісті бастаған күннен бастап 24 айдан аспайтын мерзімді құрауы шартымен қолданылады.

__________________


